L'Ajuntament d'Alaquàs baixa els preus de la Piscina Municipal d'Estiu
27/06/2014

# L'Ajuntament d'Alaquàs baixa els preus de la Piscina Municipal d'Estiu

*   27/06/2014
*   [Imprimir](#)
*   Compartir
*    https://www.alaquas.org/documento.asp?id\_do=14459

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14459%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20baixa%20els%20preus%20de%20la%20Piscina%20Municipal%20d%27Estiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14459/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14459/30062014tarifas_piscina_d_estiu_2014_copia_Form_4.jpg)](https://www.alaquas.org/ficheros/documentos/2014/2/14459/30062014tarifas_piscina_d_estiu_2014_copia_Form_10.jpg "<a href='https://www.alaquas.org/ficheros/documentos/2014/2/14459/30062014tarifas_piscina_d_estiu_2014_copia_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs baixa els preus de la Piscina Municipal d'Estiu</a>")

Alaquàs és un dels municipis de la comarca amb els preus més econòmics pel que fa a aquest servei públic La reducció del 25% en la majoria de les tarifes, l'ampliació de l'edat fins la que es considera infantil als 16 anys i la bonificació del 100% als menors de 3 anys són les novetats més destacades d'aquesta iniciativa

Els veïns i veïnes d’Alaquàs podran accedir a partir d’ara a la Piscina Municipal d’Estiu a un preu més econòmic i amb més i millors prestacions gràcies a la reforma duta a terme per l’Ajuntament d’Alaquàs al Poliesportiu Municipal del Bovalar on s’han millorat les condicions d’accessibilitat al recinte amb la creació d’un nou accés, la renovació de tota la zona de vestidors i banys i l’ampliació de la zona d’ombra i de l’espai destinat a bar-cafeteria.

L’Alcaldessa d’Alaquàs, Elvira García Campos, ha destacat en aquest sentit “l’esforç realitzat per l’Ajuntament per dur a la pràctica aquesta baixada de preus que persegueix la conciliació de la vida familiar en un espai d’oci i principalment en la temporada d’estiu, una mostra més de la nostra aposta per l’esport i per la qualitat de vida dels veïns i que se suma als esforços realitzats en aquest últim any al Poliesportiu”.

L’Ajuntament d’Alaquàs ha revisat a la baixa cadascuna de les tarifes de bany lliure i ha posat en marxa diferents mesures econòmiques i socials per tal de facilitar l’accés al recinte municipal a totes les famílies. Dins d’aquesta iniciativa destaca com a mesura important l’ampliació de l’edat fins la que es considera infantil als 16 anys, regulant d’aquesta manera que els menors de 12 anys sols puguen accedir acompanyats d’un major de 16 anys. Destaca també la bonificació del 100% per als xiquets i xiquetes menors de 3 anys, donant resposta a una demanda col·lectiva per tal de facilitar que les famílies al complet puguen gaudir de la piscina municipal a un preu raonable.

Pel que fa als preus, la major part de les tarifes baixen un 25% aproximadament. L’entrada senzilla per al públic infantil de dilluns a divendres passa de 2 euros a 1,50 euros mentre que en caps de setmana es manté en 2 euros. Les tarifes per als adults majors de 16 anys passaran de 3 a 2 euros els dies laborals i els dies festius de 4 a 3 euros. Les persones usuàries que disposen de carnet jove podran entrar a la piscina de dilluns a divendres al preu de 2 euros i els dies festius a 2,50 euros, mentre que abans costava 2,40 i 3,20 euros respectivament.

L’Ajuntament d’Alaquàs continua mantenint les bonificacions ja posades en marxa en els últims temps com ara la gratuïtat de l’entrada de dilluns a divendres a les unitats familiars que tenint menors al seu càrrec, es troben en situació d’atur ambdós progenitors o bé la progenitora o progenitor en cas de famílies monoparentals. Es mantenen els preus establerts per als abonaments així com també per a les persones majors de 65 anys, discapacitats a partir d’un 33% i pensionistes d’orfandat, viduïtat, incapacitat total, absoluta i gran invalidesa, tots ells per a residents a Alaquàs.

L’Ajuntament d’Alaquàs preveu que aquesta baixada de preu actue com a estímul en la venda d’entrades i augmente l’afluència d’usuaris i usuàries, motivada per la millora de les instal·lacions duta a terme pel Consistori.